
Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul asupra propunerii legislative  pentru înființarea Autorității Naționale pentru Certificarea și Calificarea Operatorilor Economici Eligibili, trimisă comisiei pentru examinare pe fond, cu adresa nr. Plx. 80 din 24 februarie 2014, înregistrată cu nr.4c-6/51 din 24 februarie 2014.
PREŞEDINTE,
Marin ALMĂJANU
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	14.04.2014

	Nr.
	4c-6/51


R A P O R T      
asupra propunerii legislative  pentru înființarea Autorității Naționale pentru Certificarea și Calificarea Operatorilor Economici Eligibili

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, prin adresa nr. Plx. 80 din 24 februarie 2014, cu dezbaterea pe fond în procedură obişnuită, a propunerii legislative pentru înființarea Autorității Naționale pentru Certificarea și Calificarea Operatorilor Economici Eligibili.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

Senatul, în calitate de primă Cameră sesizată a respins propunerea legislativă de în şedinţa din 18 februarie 2014.


Consiliului Legislativ a avizat favorabil propunerea legislativă, conform avizului nr.972/13.09.2013. 

Consiliul Economic și Social a avizat negativ propunerea lgislativă, conform avizului nr.2784 din 12 septembrie 2013.

Guvernul României a transmis un punct de vedere, cu nr. 568/DPSG din 31 ianuarie 2014 prin care nu susține inițiativa legislativă.


Comisiei pentru industrii și servicii a avizat negativ propunerea legislativă, conform avizului nr.4c-3/54 din 8 aprilie 2014.


Comisia juridică, de disciplină și imunități a avizat negativ propunerea legislativă, conform avizului nr.Plx.80/2014 din 5 martie 2014.

Propunerea legislativă are ca obiect de reglementare înființarea Autorității Naționale pentru Certificarea și Calificarea Operatorilor Economici Eligibili, ca instituție publică cu personalitate juridică, finanțată integral din venituri proprii, provenite din tarifele aplicate pentru certificare. Autoritatea va avea atribuții în instituirea și menținerea unui sistem unitar, integrat, proporțional și transparent de calificare și certificare a competențelor operatorilor economici. Autoritatea va emite certificate care atestă eligibilitatea operatorilor economici, clasificate pe domenii și categorii, astfel încât printr-un singur document aceștia să poată demonstra îndeplinirea condițiilor de eligibilitate impuse de oricare autoritatea contractantă în vederea atribuirii unui contract de achiziție publică. Pentru eliberarea certificatelor Autoritatea percepe taxe.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 14 aprilie 2014.
La lucrările comisiei au fost prezenţi 20 deputaţi, din totalul de 24 membri ai comisiei.

Cu ocazia dezbaterilor s-a constat că soluția legislativă propusă de inițiatori este neclară și ambiguă, prezentând, prin urmare, vicii de neclaritate și imprecizie, ceea ce poate conduce la încălcarea art.1 alin.(5) din Constituția României. Potrivit jurisprudenței Curții Constituționale actul normativ trebuie să îndeplinească anumite condiții calitative, printre acestea fiind și previzibilitatea, ceea ce presupune că acesta trebuie să fie suficient de precis și clar pentru a putea fi aplicat. Totodată se apreciază că propunerea legislativă prezintă numeroase deficiențe de fond, necorelări și incoerențe în cadrul textului, care ar face-o inaplicabilă.
S-a constatat că promovarea prezentei inițiative ar conduce la majorarea cheltuielilor de personal aferente bugetului general consolidat, precum și la majorarea numărului de posturi din sectorul bugetar.

În urma dezbaterilor membrii Comisiei, au hotărât cu majoritate de voturi (o abținere), să se supună plenului Camerei Deputaţilor respingerea propunerii legislative pentru înființarea Autorității Naționale pentru Certificarea și Calificarea Operatorilor Economici Eligibili.

 În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	                  SECRETAR,

	MARIN ALMĂJANU
	RADU BABUȘ


Intocmit,










Expert parlamentar, Nicoleta Toma

